
Propozície súťaže ZlatyErb.sk 2026

Súťaž ZlatyErb.sk každoročne oceňuje najlepšie webové stránky a elektronické služby slovenských samospráv. Jej cieľom je podporovať modernizáciu a digitalizáciu samospráv, zvyšovať transparentnosť a kvalitu online služieb a motivovať obce, mestá a kraje k otvorenej komunikácii s občanmi.

Súťaž organizujú: SK-NIC (hlavný organizátor a generálny partner), Európsky inštitút, eSlovensko, Únia miest Slovenska, Združenie informatikov samospráv Slovenska, Únia nevidiacich a slabozrakých Slovenska a SK8.

Slávnostné vyhlásenie výsledkov 22. ročníka sa uskutoční v októbri 2026.

Uzávierka prihlášok: 30. jún 2026.

Prihlášky a návrhy k propozíciám zasielajte na adresu: miro@drobny.sk



1. Orgány súťaže

1.1 Organizácia súťaže

Súťaž je organizovaná jednostupňovo.

1.2 Porota

Vyhlasovateľ menuje predsedu a členov poroty. Porota:

· definuje hodnotiace kritériá,

· vykonáva hodnotenie,

· určuje víťazov,

· rozhoduje o sporných prípadoch.

Predseda poroty môže poveriť nezávislé odborné subjekty vykonaním špecifických testov (napr. prístupnosť, bezpečnosť, technické hodnotenie).

1.3 Konflikt záujmov

Súťaže sa nemôžu zúčastniť weby, na ktorých má ktorýkoľvek člen poroty osobný, pracovný alebo obchodný vzťah.

1.4 Spolupracujúce projekty

Súťaž prebieha v spolupráci s projektmi Zodpovedne.sk, Pomoc.sk, Stopline.sk, Ovce.sk, Ktojedalsi.sk, Sidliskovysen.sk, Kybersikanovanie.sk, Nehejtuj.sk, Nezavislost.sk, Matfilipa.sk, Noproblemos.sk a Bezinternetu.sk.

1.5 Web súťaže

Oficiálne stránky súťaže: https://www.zlatyerb.sk


2. Súťažiaci, kategórie a špeciálne ceny

2.1 Súťažiaci

Do súťaže sa môžu zapojiť:

· samosprávne kraje,

· mestá a mestské časti,

· obce Slovenskej republiky.

Predmetom hodnotenia sú oficiálne webové stránky a elektronické služby samospráv.

2.2 Hlavné kategórie

Ocenenia sa udeľujú v troch kategóriách:

· Najlepšia stránka samosprávneho kraja

· Najlepšia stránka miest a mestských častí (Bratislava, Košice)

· Najlepšia stránka obcí

2.3 Grand Prix SK-NIC

Webová stránka s najvyšším celkovým hodnotením získava:

· Grand Prix SK-NIC

· nomináciu na medzinárodnú súťaž Eurocrest

2.4 Špeciálne ceny

Porota môže udeliť aj ďalšie ocenenia, napr.:

· Najlepšia bezbariérová stránka samospráv

· Najlepšia elektronická služba

· Osobnosť roka (cena Mariána Minaroviča)

· Cena za inovatívny prístup

· Cena za dlhodobý prínos v informatizácii samospráv

2.5 Automatická účasť

Do súťaže sú automaticky zaradené všetky samosprávy, ktoré sa v ktoromkoľvek z predchádzajúcich ročníkov umiestnili do piateho miesta v niektorej z hlavných kategórií.

2.6 Overenie oficiálnosti

V prípade pochybností o oficiálnom statuse webu je rozhodujúce stanovisko štatutárneho zástupcu samosprávy.

2.7 Obsahová zodpovednosť

Vyhlasovatelia súťaže nezodpovedajú za obsah stránok súťažiacich.
Stránky, ktoré porušujú zákony SR alebo morálne pravidlá, môžu byť zo súťaže vyradené.



3. Hodnotenie

3.1 Metodika hodnotenia



A. INFOŽIADOSŤ – KONTAKT A REAKCIA (8 %)

A1. Kontakt

Váha: 3 %
Opis kritéria: Web musí obsahovať jasne viditeľný mailový kontakt.
Metodika: Hľadanie v menu, pätičke, hlavičke a titulke.
Nástroje: manuálne

Bodovanie (0–3):

0 – kontakt nenájdený; 1 – nájdený do 2+ klikov; 2 – na 1 klik; 3 – viditeľný na titulke



A2. Rýchlosť odpovede na infožiadosť

Váha: 5 %
Opis kritéria: Čas doručenia odpovede na testovaciu infožiadosť (zákonná lehota je 8 pracovných dní).
Metodika: Meria sa čas od odoslania testovacieho emailu po doručenie odpovede.
Nástroje: emailová komunikácia

Bodovanie (0–3): 
0 – bez odpovede alebo 15+ dní; 1 – 9-14 dní; 2 – 5–8 dní; 3 – 1–4 dni



B. TRANSPARENTNOSŤ A POVINNÉ INFORMÁCIE (30 %)

B1. Základné informácie o obci/meste

Váha: 4 %
Opis kritéria: Web musí obsahovať základné prevádzkové a organizačné informácie o obci/meste.
Metodika: kontroluje sa existencia uvedených položiek v samostatnej sekcii alebo v logicky dostupných častiach webu.
Nástroje: manuálne

Kontrolované položky: kontakty; úradné hodiny; základné informácie; kompetencie a orgány; organizačná štruktúra; sadzobník správnych poplatkov.

Bodovanie (0–3): 
0 – 0-1 položka; 1 – 2-3 položky; 2 – 4-5 položiek; 3 – všetkých 6 položiek



B2. Informácie podľa zákona 211/2000 Z. z.

Váha: 4 %
Opis kritéria: Web musí obsahovať povinné informácie podľa zákona 211/2000 Z. z.
Metodika: kontroluje sa existencia jednotlivých položiek v sekcii Infozákon / Sprístupňovanie informácií.
Nástroje: manuálne

Kontrolované položky: infožiadosť; sadzobník; odvolanie; lehoty; postupy.

Bodovanie (0–3): 
0 – 0-1 položka; 1 – 2-3 položky; 2 – 4 položky; 3 – všetkých 5 položiek



B3. Zasadnutia zastupiteľstva a komisií

Váha: 5 %
Opis kritéria: Web musí poskytovať kompletné informácie o zasadnutiach zastupiteľstva a komisií.
Metodika: Kontrolujú sa posledné 3 zasadnutia (2× zastupiteľstvo + 1× komisia alebo rada). Priemer.
Nástroje: manuálne

Kontrolované položky: 1. Termíny zasadnutí, 2. Programy, 3. Zápisnice, 4. Uznesenia, 5. Výsledky hlasovaní, 6. Dochádzka poslancov, 7. Menné hlasovania.

Bodovanie (0–3): 
0 – 0-2 položky; 1 – 3-4 položky; 2 – 5-6 položiek; 3 – všetkých 7 položiek



B4. Všeobecne záväzné nariadenia (VZN)

Váha: 4 %
Opis kritéria: Web musí obsahovať kompletný prehľad VZN vrátane archívu a návrhov.
Metodika: Kontrolujú sa posledné 1-3 VZN a existencia archívu.
Nástroje: manuálne

Bodovanie (0–3): 
0 – VZN chýbajú alebo neúplne; 1 – platné VZN; 2 – platné VZN + archív VZN + návrhy nových VZN.;
3 – všetko z bodu 2 + vyhľadávanie alebo filtrovanie vo VZN



B5. Majetok a hospodárenie

Váha: 5 %
Opis kritéria: Web musí obsahovať informácie o hospodárení obce a zverejňovaných dokumentoch.
Metodika: Kontroluje sa existencia najnovších dokumentov v sekcii majetku/hospodárenia a archívu.
Nástroje: manuálne

Kontrolované položky: 1. Zmluvy, 2. Faktúry, 3. Objednávky, 4. Prevody majetku, 5. Verejné súťaže.

Bodovanie (0–3): 
0 – 0-1 položka; 1 – 2-3 položky; 2 – 4 položky; 3 – všetkých 5 položiek



B6. Úradná tabuľa

Váha: 3 %
Opis kritéria: Web musí obsahovať úradnú tabuľu s aktuálnymi aj archivovanými dokumentmi.
Metodika: Kontroluje sa úroveň spracovania úradnej tabule podľa bodovania.
Nástroje: manuálne

Bodovanie (0–5): 
0 – chýba alebo nenájdená; 1 – všetky oznamy v jednom zozname bez členenia; 2 –  úradná tabuľa rozdelená do kategórií + funkčný archív; 3 – kategórie + archív + funkčné vyhľadávanie / filtrovanie.

B7. Informácie o životnom prostredí

Váha: 3 %
Opis kritéria: Web musí obsahovať informácie a dokumenty o životnom prostredí podľa zákonných požiadaviek.
Metodika: kontroluje sa existencia jednotlivých položiek podľa zoznamu.
Kontrolované položky: 1. Základné info o ŽP, 2. Environmentálne konania (výruby, EIA, stavebné konania), 3. Dokumenty podľa zák. 205/2004 Z. z. (odpady, ovzdušie), 4. Archív a kategorizácia, 5. Iné vylepšenia ako napr. dopravný servis a pod.
Nástroje: manuálne

Bodovanie (0–3): 
0 – 0 položiek; 1 – 1-2 položiek; 2 – 3-4 položiek; 3 – všetkých 5 položiek



B8. Cudzojazyčné informácie

Váha: 2 %
Opis kritéria: Web musí poskytovať informácie v cudzích jazykoch podľa úrovne bodovania.
Metodika: kontroluje sa rozsah preložených častí webu alebo dostupnosť automatického prekladu.
Nástroje: manuálne

Bodovanie (0–3): 
0 – bez prekladu; 1 – 1 jazyk (základné info); 2 – 1-2 jazyky komplet alebo 3+ jazyky čiastočne;
3 – 3+ jazyky komplet alebo 5+ auto viditeľný preklad



C. NADŠTANDARDNÁ TRANSPARENTNOSŤ (13 %)

C1. Informácie o poslancoch

Váha: 3 %
Opis kritéria: Web musí obsahovať profily poslancov s uvedenými prvkami podľa bodovania.
Metodika: kontroluje sa existencia jednotlivých prvkov profilu pri poslaneckom zbore; hodnotí sa „drvivá väčšina“ (cca 80 %).
Nástroje: manuálne

Kontrolované prvky: 1. Meno, 2. Kontakt (email/telefón), 3. Fotografia, 4. Bio / povolanie, 5. Politická príslušnosť.

Bodovanie (0–3): 
0 – poslanci vôbec nie sú uvedení alebo sú len mená; 1 – drvivá väčšina má aspoň 2 prvky;
2 – drvivá väčšina má 3-4 prvky; 3 – drvivá väčšina má všetkých 5 prvkov



C2. Majetkové priznania verejných funkcionárov

Váha: 3 %
Opis kritéria: Web musí obsahovať majetkové priznania primátora/starostu a poslancov podľa úrovne bodovania.
Metodika: kontroluje sa počet zverejnených priznaní a existencia archívu.
Nástroje: manuálne

Bodovanie (0–3): 
0 – nič; 1 – primátor/starosta alebo < 50 % poslancov; 2 – primátor/starosta + 50-99 % poslancov
3 – primátor/starosta + poslanci + archív



C3. Audio/video záznamy zo zastupiteľstiev

Váha: 3 %
Opis kritéria: Web musí obsahovať audio alebo video záznamy zo zasadnutí podľa úrovne bodovania.
Metodika: kontroluje sa typ a pravidelnosť záznamov za posledných 6 mesiacov.
Nástroje: manuálne

Bodovanie (0–3): 
0 – nič; 1 – len audio; 2 – pravidelné audio a/alebo občas video; 3 – všetko + archív starší ako 6 mes.



C4. Strategické dokumenty

Váha: 2 %
Opis kritéria: Web musí obsahovať strategické dokumenty v štyroch definovaných kategóriách.
Metodika: Kontroluje sa počet kategórií, v ktorých sa nachádza aspoň jeden dokument. 
Kontrolované kategórie: 1. PHSR/PSSR, 2. Územný plán, 3. Rozvojové koncepcie (napr. doprava, školstvo), 4. Investičné zámery / projekty.
Nástroje: manuálne

Bodovanie (0–3): 
0 – 0-1 kategória ; 1 – 2 kategórie; 2 – 3-4 kategórie; 3 –4 kategórie + každá má aspoň 2 dokumenty



C5. Otvorené dáta

Váha: 2 %
Opis kritéria: Web musí obsahovať dataset(y) otvorených dát podľa úrovne bodovania.
Metodika: kontroluje sa počet zverejnených datasetov.
Nástroje: manuálne

Bodovanie (0–3): 
0 – nič; 1 – 1-5 datasetov; 2 – 6–15 datasetov; 3 – 16+ datasetov



D. SLUŽBY PRE OBČANA (14 %)

D1. Elektronické služby a online formuláre

Váha: 5 %
Opis kritéria: Web musí obsahovať elektronické služby alebo online formuláre podľa úrovne bodovania.
Metodika: kontroluje sa počet dostupných služieb (vlastné, slovensko.sk, externé).
Nástroje: manuálne

Bodovanie (0–3): 
0 – nič; 1 – 1-3 služby; 2 – 4–9 služby; 3 – 10+ služieb alebo ucelený klientsky portál



D2. Novinky a odber (newsletter, RSS, mobilné notifikácie/apka)

Váha: 3 %
Opis kritéria: Web musí umožňovať odber noviniek prostredníctvom dostupných kanálov.
Metodika: kontroluje sa existencia jednotlivých možností odberu.
Kontrolované kanály: 1. Newsletter (emailom), 2. RSS kanál, 3. Mobilná aplikácia
Nástroje: manuálne

Bodovanie (0–3): 
0 – nič; 1 – 1 kanál; 2 – 2 kanály; 3 – všetky 3 kanály



D3. Sociálne siete

Váha: 2 %
Opis kritéria: Web musí obsahovať odkazy na sociálne siete obce podľa počtu platforiem.
Metodika: kontroluje sa počet funkčných odkazov na sociálne siete.
Nástroje: manuálne

Bodovanie (0–3): 
0 – nič; 1 – 1 sociálna sieť; 2 – 2-3 sociálne siete; 3 – 4+ sociálnych sietí



D4. Regionálne a turistické informácie

Váha: 2 %
Opis kritéria: Web musí poskytovať základné regionálne a turistické informácie podľa počtu položiek.
Metodika: kontroluje sa existencia jednotlivých položiek v samostatnej sekcii alebo relevantných častiach webu.
Nástroje: manuálne
Kontrolované položky: spravodajstvo/noviny; kalendár podujatí; turistické informácie; sekcia pre návštevníkov; prepojenie na externý turistický web.

Bodovanie (0–3): 
0 – 0-1 položka; 1 – 2-3 položky; 2 – 4 položky; 3 – všetkých 5 položiek



D5. Geografické mapové služby a dopravné informácie

Váha: 2 %
Opis kritéria: Web musí poskytovať mapové a dopravné informácie podľa počtu položiek.
Metodika: kontroluje sa existencia jednotlivých typov máp a dopravných informácií.
Nástroje: manuálne
Kontrolované položky: 1. Vložená mapa obce, 2. Interaktívny GIS/mapový portál, 3. Dopravné informácie (uzávierky, MHD, parkovanie), 4. Mapa služieb (školy, úrady, kontajnery), 5. Prepojenie na externý mapový/dopravný portál

Bodovanie (0–3): 
0 – 0-1 položka; 1 – 2-3 položky; 2 – 4 položky; 3 – všetkých 5 položiek



E. POUŽITEĽNOSŤ, UX A OBSAH (15 %)

E1. Prehľadnosť a navigácia (menu, breadcrumbs, štruktúra)

Váha: 8 %
Metodika: – manuálne – test 3 úloh: nájsť VZN, zápisnicu, kontakt (hľadá sa hocikde na webe)

Bodovanie (0–3): 
0 – 0 položiek; 1 – 2-3 položky; 2 – 3 položky; 3 – 3 položky + konzistentná navigácia (rovnaké menu na celom webe, breadcrumbs, bez duplicity)



E2. Vyhľadávanie

Váha: 3 %
Opis kritéria: Web musí mať funkčné interné vyhľadávanie, ktoré nájde testované výrazy.
Metodika: otestujú sa tri výrazy: „VZN“, „zápisnica“, „infožiadosť“; hodnotí sa funkčnosť a relevantnosť výsledkov.
Nástroje: manuálne

Bodovanie (0–3): 
0 – neexistuje alebo nefunguje; 1 – nájde 1/3; 2 – nájde 2/3; 3 – nájde 3/3 a výsledky sú relevantné



E3. Kvalita PDF dokumentov

Váha: 2 %
Opis kritéria: Hodnotí sa kvalita PDF dokumentov podľa typu (textové vs. skeny) a čitateľnosti.
Metodika: kontroluje sa vzorka max. 5 PDF z kľúčových typov dokumentov; ak je menej, hodnotí sa dostupný počet (min. 3, ak je možné).
Nástroje: manuálne
Kontrolované typy dokumentov: VZN; rozpočet/záverečný účet; program/materiály na zastupiteľstvo; uznesenia/zápisnice; strategické dokumenty.

Hodnotí sa: textovosť; možnosť označiť text; čitateľnosť; extrémna veľkosť súboru.

Bodovanie (0–3): 
0 – všetky sú skeny; 1 – väčšina sú skeny; 2 – väčšina textových; 3 – všetky textové + veľkosť v norme



E4. Multimediálny obsah

Váha: 2 %
Opis kritéria: Web musí obsahovať multimediálne prvky podľa počtu splnených položiek.
Metodika: kontroluje sa existencia jednotlivých typov obsahu.
Nástroje: manuálne

Kontrolované položky: 1. Fotografie v článkoch, 2. Samostatná fotogaléria, 3. Video obsah, 4. Viacero tematických galérií, 5. Interaktívne/360°/VR prehliadky.

Bodovanie (0–3): 
0 – 0-1 položka; 1 – 2 položky; 2 – 3-4 položky; 3 – všetkých 5 položiek



F. TECHNICKÁ KVALITA A BEZPEČNOSŤ (10 %)

F1. SSL a bezpečnosť

Váha: 3 %
Opis kritéria: Hodnotí sa úroveň zabezpečenia webu (HTTPS, mixed content, bezpečnostné hlavičky).
Metodika: Kontroluje sa protokol, mixed content a výsledok securityheaders.com. Testujú sa tri stránky: titulka; obsahová stránka; dokumentová stránka.
Nástroje: manuálne + securityheaders.com – https://securityheaders.com
Bodovanie (0–3): 
0 – len HTTP alebo veľa mixed content; 1 – HTTPS bez mixed content; 2 – HTTPS + základné bezpečnostné hlavičky (známka C alebo B); 3 – HTTPS + bezpečnostné hlavičky (známka A alebo A+)



F2. Rýchlosť načítania (PageSpeed Insights – mobil)

Váha: 3 %
Opis kritéria: Hodnotí sa rýchlosť načítania webu na mobilných zariadeniach.
Metodika: Testujú sa 3 podstránky na PageSpeed Insights pre mobily (hodnotí sa len skóre Performance). Priemer.
Nástroje: PageSpeed Insights – https://pagespeed.web.dev
Bodovanie (0–3): 
0 – 0–40; 1 – 41–60; 2 – 61–80; 3 – 81–100



F3. Responzivita (technická správnosť zobrazenia)

Váha: 2 %
Opis kritéria: Hodnotí sa technická správnosť zobrazenia na rôznych šírkach.
Metodika: testujú sa šírky 360 px, 768 px, 1024 px; kontroluje sa titulka; hodnotí sa technická správnosť, nie estetika.
Nástroje: manuálne

Bodovanie (0–3): 
0 – rozbité, nefunkčné prvky, presahujúci obsah; 1 – základná responzivita s viditeľnými chybami;
2 – funkčné zobrazenie na všetkých šírkach bez zásadných chýb; 3 – technicky výborné zobrazenie



F4. HTML/CSS validita (W3C)

Váha: 2 %
Opis kritéria: Hodnotí sa počet chýb HTML/CSS podľa W3C validátora.
Metodika: testujú sa tri stránky: titulka; obsahová stránka; dokumentová stránka. Priemer.
Nástroje: Správnosť HTML/XML kódu – http://validator.w3.org/ Správnosť CSS kódu – http://jigsaw.w3.org/css-validator/
Bodovanie (0–3): 
0 – 40+ chýb; 1 – 20–39; 2 – 1–10 chýb; 3 – 0 chýb



G. BEZBARIÉROVÁ PRÍSTUPNOSŤ (10 %)

Opis kritéria: Prístupnosť webu pre osoby so zdravotným znevýhodnením podľa štandardov WCAG 2.1.

Metodika: Hodnotenie vykonáva externý odborný subjekt poverený porotou. Výsledok sa preberá ako bodové hodnotenie 0–5.

Nástroje: externý audit prístupnosti

Bodovanie (0–5): 0 – veľmi zlá prístupnosť 1 – závažné chyby 2 – viacero chýb, čiastočne použiteľné 3 – použiteľné s menšími problémami 4 – dobrá prístupnosť 5 – výborná prístupnosť (WCAG 2.1 AA)



3.2 Výsledné poradie

Poradie sa určuje podľa počtu bodov.

Porota udeľuje:

· 1., 2., 3., 4. a 5. miesto v kategórii miest a obcí,

· 1., 2. a 3. miesto v kategórii samosprávnych krajov.

V prípade rovnosti bodov rozhoduje predseda poroty, alebo sa udelí viac rovnakých miest.



3.3 Špeciálne ceny

Špeciálne ceny udeľujú vybraní porotcovia alebo partneri súťaže podľa osobitných kritérií.



3.4 Zverejnenie výsledkov

Výsledky budú zverejnené na stránke www.zlatyerb.sk.



4. Prihlásenie do súťaže

4.1 Spôsob prihlásenia

Prihlášky zasielajte na email: miro@drobny.sk

Prihláška obsahuje:

· názov samosprávy,

· URL oficiálnej webovej stránky,

· meno a kontakt zodpovednej osoby.

4.2 Zodpovedná osoba

Zodpovednou osobou je štatutárny zástupca alebo ním poverená osoba.
Potvrdzuje správnosť údajov a súhlas s účasťou v súťaži.



5. Pravidlá súťaže

5.1 Hodnotené obdobie

Hodnotí sa stav webovej stránky v čase posudzovania porotou.

5.2 Vyradenie zo súťaže

Web môže byť vyradený, ak:

· porušuje zákony SR,

· obsahuje nevhodný obsah,

· nepatrí samospráve, ktorá ho prihlásila.

5.3 Zmeny propozícií

Vyhlasovateľ si vyhradzuje právo upraviť propozície.
Zmeny budú zverejnené na stránke súťaže.



6. Kontakt

Ing. Miroslav Drobný, tel.: 0948 20 10 15, email: miro@drobny.sk
(zmeny vyhradené) 

